X'Seħh Ħamsa u Ghoxrin Sena Ilu Bl-għajnuna t'Alla u ta' Marija Ommna Kewkba tal-Baħar, din is-sena qegħdin infakkru għeluq il-mija-u-ħamsin sena tat-tqegħid ta' l-ewwel ġebla fil-bini tal-Knisja ta' Stella Maris, kif ukoll għeluq il-mija-u-għoxrin sena mit- twaqqif ta' l-Ewwel Parroċċa Slimiża. Naturalment dan ifisser li ħamsa-u-għoxrin sena ilu, ġie ċċelebrat l-Ewwel Ċentinarju tal-Parroċċa ddedikata lil Marija Kewkba tal-Baħar. Bla dubju ta' xejn, nistgħu ngħidu li dan l-avveniment storiku, ta' darba kull mitt sena, ġab ħeġġa ġdida u fervur f'qalb ħafna parruċċani. Kienu bosta li għenu sabiex il-festi ċentinarji f'ġieħ Marija Stella Maris ikunu success. Ġie rreġistrat qawmien ġdid fost dawk inkarigati mill-armar ta' barra. Ħalli niftehmu, nies dilettanti ta' l-armar dejjem kien hawn, anzi l-festa tagħna minn dejjem kienet magħrufa għal kwantità ta' armar li jintrama, Iżda dan b'xorti ħażina jew ġralu ħafna ħsara jew agħar minn hekk sab ruħu band' oħra. Lejn l-1978, appuntu s-sena taċ- ċentinarju, inħass qawmien ġdid anke f'dan is-settur u allura naraw it-twelid formali ta' l-Għaqda Żgħażagħ ta' l- Armar, sabiex hekk din l-Għaqda kawtiela, din is-sena hi wkoll tfakkar anniversarju mportanti għaliha — għeluq il-ħamsa u għoxrin sena mit-twaqqif tagħha. Fost l-armar li erġajna rajna fit-toroq tagħna dakinhar wara ħafna snin, kienu appuntu l-anġli li ġew restawrati mill-istatwarju Slimiż, Anthonv Cuschieri. Dawn l-anġli reġgħu raw id-dawl bis-saħħa ta' l-inizjattiva li ħadu s-Sinjuri John Aquilina u Mosċ Falzon (li din is-sena jagħlaq għaxar snin li ħalliena, li Iżda għadu jgħix fostna permezz ta' uliedu Silvio u Michael żewġ pilastri kbar tal-festa tagħna). Għal dik is-sena ċentinarja ġew mislufa lilna l-kolonni ta' l-anġli tal-Ħamrun. Sabiex Iħejju programm xieraq kien twaqqaf kumitiat ċentrali organizzattiv flimkien ma' erba' sotto-kumitati. Il- kumitat ċentrali taċ-ċelebrazzjonijiet taċ-ċentinarju kellu bħala kopresidenti lir-Rev. Dun Karm Bianco, il- Kappillan ta' dak Iż-żmien flimkien ma' l-Onor Mimħallef Dr Ċensu Scerri, President tal-Filarmonika Stella Maris. L-erba' sotto-kumitati l-oħra kienu wieħed għall-Festi Interni, l-ieħor għall-Festi Esterni, Kummissjoni ta' Fund Raising, u Kummissjoni ta' l-Exhibition. Il-festi ġewwa l-Knisjta bdew bis-Sibtijieit ta' tħejjija. B'xorti ħażina, ikollna ngħidu li anke din id-drawwa sabiħa nqatgħet mill-Festa tagħna. Dawn is-seba' sibtijiet ta' tħejjija għall-festa propja bdew nhar it-8 ta' Lulju u ntemmu s-Sibt 19 t'Awissu. Nhar is-Sibt 5 t'Awissu sar il-Ftuħ ta' Wirja Storika ġewwa l-Kunvent tas-Sorijiet ta' St. Joseph. Kien inawgura l-Wirja l-E.T. Sir Anthonv Mamo u din tbierket mir-Rev. Prof. Mons. Arturo Bonnici, Vigarju Ġenerali ta' l-Arċidjoċesi. Kienet wirja verament interes- santi, fejn taħt saqaf wieħed ġew esebiti diversi oġġetti u għadd ġmielu ta' ritratti storiċi li b'mod li jqanglek urew il- mixja ta' L-Ewwel parroċċa Slimiża f'mitt sena ta' storja. Fl-istess okkażjoni ġie Hanċjat il-ktieb li s-Sur Maurice Busietta ħareġ għall-istess festi ċentinarji, bit-titlu ta' Tas- Sliema, Il-Knisja u l-Parroċċa ta' Stella Maris. Is-Sur Maurice għandu l-mertu li permezz tal-kitba ta' din ix- xorta, kien l-ewwel wieħed li tefa' ftit dawl fuq l-istorja tal- Parroċċa ta' Stella Maris. Il-Ġimgħa 18 t'Awissu fis-6.30pm saret kon' ċelebrazzjoni ġewwa l-Knisja Parrokkjali mill-kappillan Dun K. Bianco flimkien mas-saċerdoti tal-Parroċċa b'sufragju ta' dawk il- Qassisin, Porkuraturi u Sekulari li kellhom x'jaqsmu mal- bini u t-tiżjin tal-knisja tul-is-snin. L-għada s-Sibt, dejjem fil-Knisja Parokkjali saret Folk Mass għaż-żgħażagħ. Iċ-ċel- ebrant kien is-saċerdot ta' fama qaddis u fundatur tad-Dar tal-Providenza, Mons Mikiel Azzopardi. Fi tmiem l-istess quddiesa, Mons. Azzopardi ġie ppreżentat b'għotja b'risq l- — i istess Dar tal-Providenza. Wara sar Rużarju Meditat ġewwa — Il-lapida li tfakkar għeluq il-mitt sens mit-twaqqif Pjazza Annunzjata. Fl-istess jum tas-Sibt, ingħata bidu tal-Parroċċa Matriċi ta' Tas-Sliema għar-Regatta ta' jumejn li saret fil-Port ta' Marsamxett u li ġiet organizzata mill-Birzebbuga Sailing Club. It-Tnejn 21 ta' Awissu ġiet iċċelebrata quddiesa mir-Rev. Mons. L. Gatt, dak iż-żmien Rettur tas-Seminarju (nin- nutaw li matul il-ġimgħa propja tal-festa dejjem iċċelebraw quddies Monsinjuri li kellhom konnessjoni mill-qrib mal-Parroċċa ta' Stella Maris). Wara l-istess quddiesa il-Banda Stella Maris laqgħet il-Ħruġ tal-Vara min-Niċċa u wara kompliet b'marċ sa' Għar id-Dud fejn ittella Programm Mużikali. It-Tlieta 22 t' Awissu ttellgħet Akkademja Mużiko-Letterarja ġewwa l-Knisja Parrokkjali bis-sehem tal-Kor ta' San Ġiljan. Bħala mistienda distinti prinċipali kien hemm l-ET. Sir M. Gonzi, Arċisqof Emeritus u l-Prim Imħallef Prof. J.J. Cremona. Fi tmiem din l-istess Akkademja sar il-kxif u t-tberik ta' rħama kommemorattiva, fuq wieħed mill-bibien tal-kampnari, mill-istess Isqof Mikiel Gonzi (ara ritratt). L-Erbgħa 23t' Awissu, it-temp ma tantx kien sabiħ, ċlampu bix-xita mdendla u l-anġli appena rrestawrati ħadu l- ewwel ''shower' tagħhom. Il-voluntiera ta' l-armar kellhom battikata ġmielha jgħattu bil-boroż tal-plastik, li kien ħaseb għalihom is-Sur John Aquilina, lil dawn l-imberkin anġli kif ukoll l-armar tan-niċċa ta' Pawlu Triganza. Wara nofsinhar, it-temp, għalkemm baqa' msaħħab, żamm daqsxejn u setgħet issir it-Translazzjoni Solenni tar- Relikwija li tmexxiet minn Mons. Arċisqof Ġużeppi Mercieca. Din telqet mill-kunvent tas-Sorjijiet ta' St. Joseph u baqgħet tiela' tul Triq il-Katidral. Fiha, barra Mons Arċisqof ħadu sehem l-ex kappillani Mons. Guido Calleja u Mons. G. Inguanez, kif ukoll Mons. G. Lupi u Mons. L. Gatt, flimkien mal-kleru tal-parroċċa u mal-kappillani tal-parroċċi l-oħra ta' Tas-Sliema. Wara, l-istess Mons. Arċisqof ikkonsagra l-Artal Mejda ġdid li kien ġie mżanżan propju dakinhar. Dan l-Altar Mejda, li dakinhar sewa 3,000 lira Maltin, ikkomplimenta sew ma' l-Artal Maġġur maestuż tal-knisja tagħna, li minnu tneħħiett biss il-mensola (jew aħħar il-parti fejn qabel kien isir il- Quddies bis-Saċerdot darhu lejn in-nies). B'hekk almenu ġiet salvata din l-opra sabiħa ta' rħam fin, mhux kif ġralu b'xorti ħażina l-kanċell ta' l-irħam li kien idawwar il-presbiterju ta' l-istess artal Maġġur. Intant wara l- Pontifikal Solenni mmexxi minn Mons. Arċisqof tkanta l-Innu u ngħatat il-Barka Sagramentali. Malli spiċċat il- funzjoni ġewwa l-knisja, ingħata bidu għal marc mill-Banda Ċittadina King's Own, li kienet, qed terġa' tieħu sehem fil-festi tagħna wara assenza ta' xi snin. Malli l-marċ dar għal Triq San Vinċenz, reġgħet qabdet ftit xita, Iżda malajr waqfet u l-marċ seta jkompli. Il-Ħamis 24 t'Awissu ġiet iċċelebrata quddiesa mill-W.R. Mons. G. Lupi u wara ġewwa Pjazza Annunzjata ġie mtella kunċert Vokali u Strumentali bis-sehem tal-kor ta' San Ġiljan. Il-Filarmonika Stella Maris kienet taħt id- direzzjoni ta' Mro. Il-Ġmgħa 25 t'Awissu ġewwa l-knisja sar kollox bħal jiem ta' qabel u ffunzjona l-ex-kappillan Mons. G. Calleja. Il-Banda Stella Maris kompliet bl-impenji tagħha, bil-marċ tradizzjonali tal-Ġimgħa. Is-Sibt 26 t'Awissu, fis-6.30pm saret quddiesa kantata solenni bl-omelija ferm imqanqla tal-maħbub u qatt minsi il-W.R. Mons. G. Inguanez ex-kappillan tal-parroċċa Matriċi ta' tas-Sliema. Fid-9.00pm, il-Banda Stella Maris bdiet marc minn Triq Howard li baqa' nieżel sax-xatt. Għal ħabta ta' l-10.30pm inħaraq spettaklu ta' nar u kaxxa nfernali ġewwa X-Xatt u wara l-istess Banda Stella Maris kompliet bil-marċ sal-każin fi Pjazza Annunzjata. Finalment sebaħ il-jum mistenni tal-Ħadd 27 t'Awissu. Dakinhar, barra li kien Jum il-Festa Titulari laħqu l-qofol tagħhom iċ- -ċelebrazzjonijiet f'għeluq l- ewwel mitt sena tal-parroċċa Matriċi ta' tas- Sliema. Il- -funzjonijiet mal-kleru tal-parroċċa. Assista minn fuq it-tron l-E.T. Rev. Sir. M. Gonzi, Aċisqof Emeritus ta l- Arċidjoċesi. Kien l-istess Arċisqof Gonzi li ntona it- Te Deum ta' ringrazzjament fi imiem l-istess quddiesa pontifikali. Il- kantanti kellhom joqgħodu fil-kor wara l-artal maġġur. Fl-10.00am, beda l-marċ tradizzjonali tal- Ħadd filgħodu, mill-Banda Stella Maris. Fis-6.00pm sekondi vespri solenni mir-Rev. Kapitlu tal-Kolleġġjata ta' Bormla u fis- 7.30pm bdiet ħierġa il-purċissjoni mmexxija mill-istess Kapitlu Kolleġġjali ta' Bormla flimkien fost oħrajn ma' rappreżentanti ta' komunitajiet reliġjużi ta' tas-Sliema. Dakinhar filgħaxija, tat is-sehem tagħha, il-Banda San Ġużepp tal-Ħamrun. Bħas-soltu u bħalma issa ilha tradizzjoni għal diversi snin, malli l-purċissjoni waslet ix- Xatt, inħarqu murtali tal-kulur flimkien ma' kaxxa nfernali spettakolari. Il-Festi Centinarji għalqu uffiċjalment, l-għada t-Tnejn 28 t'Awissu 1978 b'quddiesa għal morda ġewwsa l-knisja parrokkjali. Dan kien fil-qosor kif kien iċċelebrat l-Ewwel Ċentinarju tal-Parroċċa Matriċi ta' Tas-Sliema. Minn dakinhar għadda kwart ta' seklu ieħor minn fuqna Ikoll. J'Alla aħna s-Slimiżi tal-lum u dawk tal-futur jibqgħu jafdaw ħilithom fuq il-providenza t'Alla l-Imbierek u fl-imħabba lejn dik l-Omm setgħana, Marija Kewkba tal-Baħar bħalma l-ewlenin Slimiżi għoġobhom jagħżluha bħala Patruna ta' beltna, mija u ħamsin sena ilu.